જિલ્લા કલેકટરે જણાવ્યું હતું કે સમાજમાં દિકરી અને દિકરીઓનું સપ્રમાણ જરૂરી છે.દિકરીઓનું સન્માન કરવું જરૂરી છે. સંસ્કૃતમાં ખૂબ જ જાણીતો શ્લોક છે,'યત્ર નાર્યસ્તુ પૂજ્યન્તે રમન્તે તત્ર દેવતાઃ’. જ્યાં દીકરીઓ, મહિલાઓ, માતાઓનું પૂજન થાય છે સન્માન જાળવવામાં આવે છે ત્યાં દેવતાઓ હંમેશા પ્રસન્ન રહે છે. લોકો પાસે ઘણા વર્ષોથી આ જ્ઞાન છે પણ તેને સંપૂર્ણ અમલ થતો નથી. છેલ્લાં કેટલાક વર્ષોથી આ દિશામાં સતત પ્રયાસ કરવામાં આવી રહ્યા છે અને દીકરીઓને દરેક તબક્કે શ્રેષ્ઠ બનાવવા માટે પ્રયાસ થઈ રહ્યા છે. આ અભિયાનનો સૌથી મોટો શ્રેય દેશના વડાપ્રધાનશ્રી નરેન્દ્ર મોદીને જાય છે. દીકરીઓને બચાવવા માટે વડાપ્રધાને સમગ્ર દેશમાં અભિયાન ચાલુ કર્યું છે. ગામે ગામ અને શહેરોમાં આ અભિયાનને એક આંદોલનનું સ્વરૂપ આપવા માટે પ્રયાસ થઈ રહ્યા છે.